Dame Virginia Ngozi Etiaba, CON. An haifeta (11 Nuwamba 1942) itace Gwamnan Jihar Anambra, wata jiha a kudu maso gabashin Nijeriya, daga Nuwamba 2006 zuwa Fabrairu 2007. Ita ce mace mace ta farko a tarihin Najeriya. An sanya ta ne yayin da majalisar dokokin jihar ta tsige gwamnan da ya gabata, Peter Obi saboda zargin rashin da'a. Ta mayar da ikonta ga Obi watanni uku bayan haka lokacin da kotun daukaka kara ta soke tsigewar. Etiaba yar asalin Ezekwuabor Otolo-Nnewi ne a karamar hukumar Nnewi ta Arewa a jihar Anambra. Kawun ta Cif Pius Ejimbe ne ya daga ta daga makarantar sakandare a Kano Nijeriya har sai da ta auri Marigayi Bennet Etiaba na Umudim Nnewi. Ta kwashe shekaru 35 tana aiki a matsayin malami sannan ta shugabanci makarantu da dama a Kafanchan, Aba, Port Harcourt, da Nnewi . Ta yi ritaya daga aikin Gwamnatin Jihar Anambra a 1991 kuma ta kafa Makarantun Tunawa da Bennet Etiaba, Nnewi, wanda ta kasance mallakin ta. A watan Maris na 2006 ta yi murabus domin karbar mukamin Mataimakin Gwamnan Jihar Anambra.